**Dolgo vas ni bilo na sceni, zdaj pa se pripravlja kompleksen, obsežen multižanrski projekt - gre za več projektov v bistvu. Kaj ste (za)snovali v tem težavnem, neobvladljivem koronskem času izolacije in molka?**

V času od lanskoletne premiere Threnos-a, projekta s premiero tik pred vstopom v obdobja karanten, sem dejavnost usmerila v tisto, kar je bilo pod temi pogoji mogoče. Posvetila pisanju knjig, pripravi novega glasbenega dela *endemične pesmi* ter studijskem snemanju plošče in zvočne knjige.

**Dert je naslov koncerta v Unionski dvorani, ki bo 23. junija, koncerta endemičnih pesmi v izvedbi novoglasbenega gledališča Choregie in produkciji Carmine Slovenice. Ampak koncert je šele uvod v neko širše ustvarjalno dejanje z več postavkami? Ta čas je izšla dvojezična knjiga endemičnih pesmi in dve cedejki?**

BABA je choregie projekt, ki obsega glasbeni, glasbeno gledališki in literarni del.

Pred nami je prvi sklop, in sicer izzid dveh knjig - Katalog in Kolosalna balkanska fikcija, ki ju izdaja založba Sanje.

Carmina Slovenica je pravkar izdala zvočno knjigo, kjer dramska igralka Minca Lorenci (režija zvočne knjige Tanja Lužar, svetovalka za jezik in govor Mojca Redjko) pripoveduje deset portretnih zgodb žensk. Dobrih 12 ur pripovedi, ki jih lahko poslušalci preko Audibook -a naložijo na pametne telephone ali pa jih poslušajo na CD predvajalniku govorijo o ženskah z Balkana, ki se odločijo ali so bile določene živeti drugačno življenje. Življenjsko okolje in okoliščine si z junakinjami iz pripovedi delimo, saj se naše usode in izkušnje po nekaterih robovih stikajo in prekrivajo. Ženske v zgodbah so najbrž tudi ogledalo položaja žensk v sodobni družbi. Pripovedi so seveda fikcija, vendar vse temeljijo na dejstvih in resnicah.

Junijski koncert DERT bo premierna izvedba novega dela in predstavitev zvokov in besed *endemičnih pesmi*. DERT je pravkar izšel kot knjiga s priloženima CD ploščama. Na eni so posnetki novoglasbenega gledališča Choregie z glasbu Tellu Turkka, na drugem pa besedila podaja pesnica Nežka Struc, ki je pesmi tudi prepesnila iz angleščine v slovenščino.

Predvsem pa bo koncert priložnost izvajati pred poslušalci, kar bo prvič od lanskega Threnos-a, meseca marca, do zdaj. Medtem smo sicer imeli nekaj mednarodno odmevnih online dogodkov, prav te dni dobro gledan streaming Toksičnih psalmov iz New Yorka. A nikakor se nisem navadila in tudi ne sprejela, da bi uprizoritvena umetnost lahko delovala na ta način, zato imam pred DERTom prijetno vznemirjenje.

**Zakaj »endemične pesmi« ? Kot zapišete v prologu k dvojezični knjigi endemičnih pesmi s skrivnostnim naslovom BABA in DERT je »DERT platno, na katerega projicirate strahove družbe, dvome, probleme, užitke …, zgodovino in sedanjost«. Gre za zgodbe o virdžinah, zapriseženih devicah, balkanskem fenomenu par excellence? Hkrati pa se ga lotevate večžanrsko – dokumentaristično, raziskovalno, avtorsko literarno, intimno, spominsko, tudi politično … Zanimiv pendant vašemu prvotno glasbenemu poslanstvu?**

Projekt BABA niso zgodbe o virdžinah, je pa z njimi navdahnjen. Nastajati je začel v času moje harvardske raziskave tega endemičnega tega pojava z Balkanskega polotoka. Gre za ženske, ki se zavežejo deviškosti, nosijo moška oblačila, opravljajo moška dela, kadijo ... in so dokaj enakovredno moškim sprejete v njihov svet. Temu se je pridružilo še raziskovanje glasbene dejavnosti virdžin in s tem povezano guslastva. To je bila osnova za nastanek libreta za kompozicijo in scenarija za glasbenogledališko predstavo, nazadnje pa je oboje preraslo v besedilo, ki bo sedaj izšlo v knjižni obliki. Tema se projekta se je od prvotne inspiracije – vidržin razlezla in zašla še na druga polja.Tudi jaz sem v BABI stopila na druga izrazna polja, kar je bilo izjemna izkušnja.

**K projektu ste povabili finsko skladateljico Tellu Turkka, s katero ste že sodelovali, avtorica poezije ste sami? Sodeč po prebranem, vam je »taljenje odmrznjenih glasov« (ena od vaših povednih metafor), izjemno uspelo. Od kod, zakaj ta korak, klic k verbalnemu?**

Poimenovanje dela projekt z DERT izhaja iz tradicije tki. *odprtja duše* oziroma *strastnega vriska duše*. Verjetno le balkanska duša lahko popolnoma razume fenomen, ko iz neozdravljivih ostankov neubesedljivega *bola* skozi intenzivno izkušnjo bolečine in stiske pride do popolne pomiritve. To je svojevrtsen balkanski *blues* in pozitivna katarza v enem.

Besedila so *endemičnih pesmi* so nastala za glasbo, ki jo skladam po naročilu Hewlett Foundation 50 Arts Commission – za gledališče, glasbeno gledališče in govorno besedo in ansambla Kitka.

Moj navdih za ta projekt izhaja iz igranja in *petja zgodb* guslarjev, pri katerih sta glasba in besedilo tako tesno povezana, da se njuni koncepti in težnje pogosto prekrivajo. Oba sta enako pomembna in komaj obstajata drug brez drugega. Ideja glasbenega projekta je, da naj bi – enako kot pri guslarskem izvajanju epov - poslušalci/občinstvo poznali vsebino zgodbe, zato se bodo odzvali na ustvarjalno razporeditev znanih delov ali celo na ponovitev celotne zgodbe – ustvarjene in poustvarjene. Z drugimi besedami, gre za uporabo raznolike glasbe, navdihnjene z isto zgodbo. Ne zanima me značilen balkanski zvok, išem novo zvočno razsežnost. Od tod ideja o sodelovanju z avtorico, ki prihaja iz drugega okolja. Naročilo cikla 11 skladb za ženske glasove sem zaupala skladateljici Tellu Turkka, finski avtorici, interpretki in violinistki, ki se umetniško največ posveča žanru sodobne reinterpretirane ljudske glasbe.

**Kako nas nagovarja devištvo danes, o tem ste se že spraševali v projektu EPK 2012 Like a Virgin oz. (Ne)dolžnosti oziroma vaš projekt Placebo o krščanskem konceptu device matere.**

Res je videti kot da se se že dalj časa ukvarjam z *devištvom*. Vredno se mi zdi se z njim ukvarjati, saj mu pomen ljudje pripisujemo še danes. Pravzaprav je sedaj celo ponovno v vzponu praksa celibatnega življenja. Pri virdžinah seveda gre za drugačen položaj vzdržnosti kot pri religoznih praksah. Pojav zapriseženega devištva ima izvor v patrilinearnem sistemu. Ker njegova logika ne dovoljuje, da bi vlogo ohranjanja družinske linije opravljala kot ženska, se ideja *nadaljevanja moške linije* uresničuje s simbolno preobrazbo ene izmed hčera v moškega. To zapleteno konstrukcijo dodatno ščiti zaobljuba večnega devištva, da te ideje ne bi uničilo morebitno rojstvo otroka *tuje krvi*. Devištvo virdžin v odročnejših balkanskih krajih pomeni predvsem mehanizem za ohranjanje ravnotežja in preprečuje razpad obstoječih ekonomskih in družbenih odnosov.

**Vaše raziskovanje virdžin je dolgoletno, tudi in situ, po Balkanu, pa tudi na Harvardu ste raziskovali ta fenomen, kajne? Življenjske habitate in habituse si z junakinjami DERTa delimo v raztegnjenem času in skozi skrivno zavezo, ste zapisali. Po vaših raziskavah srednjeveških žensk v samostanih, rusalk in mnogih zamolčevanih, tlačenih junakinj skozi čas – novo polje v podobnem kontekstu drug(ačn)osti, ranljivosti …?**

Zanima me kdo je zaprisežena devica in kakšna je njena identiteta, zakaj je pomembno, da spremeni vidne, zunanje lastnosti in kaj je lahko tako močna motivacija, da ženska spremeni svoj najgloblje zakoreninjeni vidik identitete in začne živeti kot moški; in, ali se virdžina resnično podreja imperativu skupnosti ali pa morda celo stvari jemlje v svoje roke in podobna vprašanja.

Vendar pa me je v času odkar se posvečam tej temi začel vzporedno izredno zanimati še en fenomen, in sicer fenomen *zahodnega pogleda.* Gre za prepletanje dinamike moči med zahodno proizvodnjo znanja in vedenja ter tradicijo, fenomeni, *folkloro* in njihovimi lokalnimi interpretacijami. Spoznala sem, kako sem bila tudi jaz nevede v tej zanki. Ta obrat mi je popolnoma spremenil pogled. Njabrž sem tudi zato pri BABI ubrala še druge in drugačne oblike izražanja. Ustvarila sem intuitivno pojmovno mrežo med glasbo, heteroromantično ideologijo, Balkanom in *političnim*, kjer preizprašujem oziroma drezam v identitetne politike in problematične komodifikacije spolov.

**Treba je povedati nekaj o nastajanju projekta v pandemiji, novih medijih (pametnih telefonih), novih, težavnih okoliščinah, ki so zaznamovale projekt. Pravite, da ste zasnovali »testament pandemičnega časa«.**

Glasbeni projekt DERT je v celoti nastal v času, ko je svetu vladal koronavirus. Vaje petindvajsetčlanskega ansambla novoglasbenega gledališča Choregieso so potekale doma, individualno, občasno preko spleta. Sodobna tehnologija lani še ni bila pripravljena na izzive skupnega muziciranja preko spleta, zato je bil projekt za vse velik izziv. Izvajalke so torej s pametnimi telefoni snemale svoja posamezna izvajanja, ki smo jih kasneje v studiu obdelali v celotne posnetke, ki so sedaj izšli. Na voljo so na različnih spletnih platformah kot so Itunes ali Spotify, ter še vedno tudi na, sedaj že malce preživeli obliki, na CD plošči. To je bil zelo kompleksen in dolgotrajen proces, v katerem sta pomemben del opravila voditeljica snemanja Mojca Kamnik in tonski mojster Danilo Ženko.

**Melita** ???

**BABA**je prostor, ki govori o družbi in njenih prepričanjih, vedenjih pa tudi zablodah. Njene teme odražajo osrednjo vizijo življenja, človeških razmer in izkušenj, s poudarkom na ženskah.Dotika se tudi družbene ozkogledost, ki rada ponavlja pojme kot so tradicija, družina, čast in častnost, za katere pa je pogosto skrita mizoginost. BABA ne učij, raje razkriva: ne pridiga, ampak razlaga.